CELEX: C2006/010/55
Language: fi
Date: 2006-01-14 00:00:00
Title: Asia T-398/05: Kanne  7.11.2005  — Tesoka v. Euroopan elin- ja työolojen kehittämissäätiö

14.1.2006   
            
            
               FI
            
            
               Euroopan unionin virallinen lehti
            
            
               C 10/28
            
         Kanne 7.11.2005 — Tesoka v. Euroopan elin- ja työolojen kehittämissäätiö
   (Asia T-398/05)
   (2006/C 10/55)
   Oikeudenkäyntikieli: ranska
   Asianosaiset
   
      Kantaja: Sabrina Tesoka (Overijse, Belgia) (edustaja: asianajaja J.-L. Fagnart)
   
      Vastaaja: Euroopan elin- ja työolojen kehittämissäätiö
   Vaatimukset
   
               —
            
            
               14.10.2005 tehty nimenomainen hylkäämispäätös on kumottava
            
         
               —
            
            
               ensimmäisen oikeusasteen tuomioistuimen on todettava, että kantajalla on oikeus saada kaikki korvaukset ja edut, joita hän voi vaatia 2.8.2005 esittämänsä irtisanoutumisen nojalla asetuksen N:o 1860/76, jota on muutettu 24.6.2005 tehdyn asetuksen N:o 1111/2005 8 artiklassa, 17 artiklan 2 kohdan 2 alakohdan mukaisesti
            
         
               —
            
            
               vastaaja on velvoitettava maksamaan kantajalle korvaus, jonka kohtuulliseksi määräksi arvioidaan 35 000 euroa ja johon lisätään 7 prosentin suuruinen viivästyskorko 2.8.2005 alkaen
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka oli vastaajan palveluksessa vuodesta 2001 asti, sanoutui irti 2.8.2005 saadakseen rahalliset edut, jotka asetuksessa N:o 1111/2005 myönnetään ennen 4.8.2005 irtisanoutuneille työntekijöille. Kantaja väittää kanteessaan, että vastaaja hylkäsi hänen vaatimuksensa, joka koski korvauksia, joihin hänellä oli oikeus, ja asiakirjoja, joita hän tarvitsee päästäkseen sosiaaliturvan piiriin asuinvaltiossaan, ja vaatii, että tätä kieltäytymistä koskeva päätös on kumottava ja että väitetty vahinko on korvattava.
   Kanteensa tueksi kantaja väittää, että asetuksen N:o 1860/76, sellaisena kuin se on muutettuna asetuksen EY N:o 1111/2005 8 artiklassa, 17 artiklan 2 kohdan 2 alakohtaa, Euroopan yhteisöjen muuhun henkilöstöön sovellettavien palvelussuhteen ehtojen 28 a artiklaa ja komission 13.1.1988 antaman asetuksen 91/88 säännöksiä on rikottu ja että hänen perusteltua luottamustaan on loukattu.